0105.xml
روس نے سابق امریکی سی آئی اے اہکار سنوڈن کو تین سال کی رہائشی پرمٹ جاری کر دی
ماسکو ۔ 7 اگست (اے پی پی) روس نے بے شمار خفیہ راز افشاں کرنے والے سابق امریکی سی آئی اے اہکار ایڈورڈ سنوڈن کو تین سال کی رہائشی پرمٹ جاری کر دی۔یہ بات سنوڈن کی خاتون روسی وکیل اناطولے کوچرینا نے جمعرات کو پریس کانفرنس سے خطاب کرتے ہوئے کہی۔انہوں نے کہا کہ سنوڈن کو روس میں مزید تین سال کیلئے رہائشی پرمٹ مل گئی ہے۔انہوں نے روس میں رہائش کیلئے اپنے پرمٹ میں توسیع کیلئے رشین فیڈرل مائگریشن سروس میں درخواست دے رکھی تھی۔خاتون وکیل نے مزید کہا کہ سنوڈن نے اب تک فیصلہ نہیں کیا ہے کہ وہ روس کی شہریت حاصل کرنے کیلئے یہاں قیام کریں گے یا اپنے ملک امریکہ واپس جائیں گے۔انہوں ن ے کہا کہ سنوڈن نے کوئی جرم نہیں اسلئے،ان کو امریکہکے حوالے مرنے کا سوال ہی پیدا نہیں ہوتا۔امریکہ کیساتھ ہمارا حوالگی کا کوئی معاہدہ بھی نہیں۔
APP
07.08.14
0105p.xml
روس نے سنوڈن کی عارضی سیاسی پناہ میں 3برس کی توسیع کر دی سنوڈن روس میں اور بیرون ملک سفر بھی کر سکتے ہیں،وکیل کی پریس کانفرنس
ماسکو(مانیٹرنگ ڈیسک) امریکہ کی طرف سے عالمی سطح پر کی جانے والی وسیع تر جاسوسی کا راز فاش کرنے والے این ایس اے کے سابق کنٹریکٹر ایڈورڈ سنوڈن کی عارضی سیاسی پناہ میں روسی حکام نے 3 سال کی توسیع کر دی ہے۔ان کے وکیل نے ماسکو میں منعقد ایک پریس کانفرنس میں بتایا کہ اس دوران سنوڈن روس میں اور بیرون ملک سفر کر سکتے ہیں جبکہ سیاسی پناہ میں مزید3 برس کی توسیع بھی ممکن ہے۔وکیل کے مطابق روس میں 5 برس قیام کے بعد سنوڈنروسی شہرت حاصل کرنے کے بھی اہل ہوں گے ۔31 سالہ ایڈورڈ سنوڈن جون 2013ء میں روس پہنچے تھے اور ان کی عارضی سیاسی پناہ کی مدت 31جولائی کو ختم ہو گئی تھی۔
daily_islam
08.08.14